Predlog SKLEP EVROPSKEGA PARLAMENTA IN SVETA o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/008 DK/Odense Steel Shipyard, Danska) /* COM/2012/0272 final */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Danska je vlogo EGF/2011/008 DK/Odense Steel Shipyard 2 za finančni prispevek iz ESPG vložila 28. oktobra 2011 po odpuščanju presežnih delavcev v podjetju Odense Steel Shipyard na Danskem. Komisija je vlogo temeljito proučila in v skladu s členom 10 Uredbe (ES) št. 1927/2006 sklenila, da so izpolnjeni pogoji za finančni prispevek na podlagi navedene uredbe. POVZETEK VLOGE IN ANALIZA Ključni podatki: || Referenčna št. ESPG || EGF/2011/008 Država članica || Danska Člen 2 || (a) Glavno podjetje || Odense Steel Shipyard Dobavitelji in proizvajalci v poproizvodni fazi || 4 Referenčno obdobje || 1. 5. 2011–31. 8. 2011 Datum začetka izvajanja prilagojenih storitev || 31. 10. 2011 Datum začetka uporabe || 28. 10. 2011 Odpuščeni delavci v referenčnem obdobju || 585 Odpuščeni delavci pred referenčnim obdobjem in po njem || 396 Upravičeni odpuščeni delavci skupaj || 981 Odpuščeni delavci, za katere je predvidena pomoč || 550 Izdatki za prilagojene storitve (v EUR) || 9 487 675 Izdatki za izvajanje ESPG[3] (v EUR) || 443 255 Izdatki za izvajanje ESPG (v %) || 4,5 Celotni proračun (v EUR) || 9 930 930 Prispevek ESPG (65 %) (v EUR) || 6 455 104 1. Vloga je bila pri Komisiji vložena 28. oktobra 2011, do 8. marca 2012 pa je bila dopolnjena z dodatnimi informacijami. 2. Vloga izpolnjuje pogoje za uporabo sredstev ESPG iz člena 2(a) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize 3. Da bi Danska dokazala povezavo med presežnimi delavci ter svetovno finančno in gospodarsko krizo, trdi, da so ladjedelnice v Evropi v zadnjih desetletjih izgubile znatne tržne deleže v korist Azije. Svetovna finančna in gospodarska kriza je potem še dodatno prizadela svetovni ladjedelniški trg. Po podatkih Skupnosti evropskih ladjedelniških združenj (Community of European Shipyards Association – CESA) se je evropska knjiga naročil med letoma 2008 in 2009 zmanjšala s 13 692 milijonov BRT[4] na 9 470 milijonov BRT ter se v letu 2010 še dodatno zmanjšala na 6 394 milijonov BRT. Nova naročila, ki so se med letoma 2008 in 2009 z 2 114 milijonov BRT zmanjšala na 561 milijonov BRT, so se leta 2010 ponovno dvignila na 2 459 milijonov BRT, kar pa je še vedno manj kot polovica ravni iz obdobja pred krizo, ki je bila v letu 2007 5 425 milijonov BRT. 4. CESA v letnem poročilu za obdobje 2010–2011[5], objavljenem v Bruslju avgusta 2011, navaja: „Naslednji dve leti bosta še naprej zelo težki za industrijo. Le nekaj ladjedelnic je bilo zmožnih zagotoviti solidna naročila za leto 2012 in pozneje. Posledično bo padec povpraševanja v letih 2008 in 2009 vplival na zaposlovanje v evropski ladjedelniški industriji predvsem v letih 2011 in 2012.“ Letno poročilo CESA kaže, da se je število delavcev v ladjedelništvu v Evropi v zadnjih treh letih zmanjšalo za 23 %, in sicer s 148 792 leta 2007 na 114 491 leta 2010. Število delavcev na novogradnjah je celo še bolj upadlo, in sicer za 33 %, s 93 832 leta 2007 na 62 854 leta 2010. 5. Odločitev o zaprtju ladjedelnice Odense Steel Shipyard je bila sprejeta 10. avgusta 2009, z vsemi zaposlenimi pa je bil dogovorjen program glede ladij, ki bi se še dokončale v ladjedelnici, in glede časovnega načrta potrebnih odpuščanj. Prvo vlogo za financiranje ESPG v podporo prvemu valu 1 356 presežnih delavcev so danski organi vložili 6. oktobra 2010, po odobritvi predloga Komisije[6] s strani Sveta in Evropskega parlamenta pa so bila sredstva izplačana 2. avgusta 2011. Ob vložitvi prve vloge je bilo zmenjeno, da bo sledila druga vloga za obravnavo poznejšega, oziroma končnega vala presežnih delavcev, vključno z delavci, odpuščenimi pri nekaterih dobaviteljih ladjedelnice. 6. To je četrti primer ESPG v ladjedelniškem sektorju. Argumenti, navedeni v prejšnjih treh primerih (EGF/2010/001 DK/Nordjylland[7], EGF/2010/006 PL/H. Cegielski-Poznan[8] in EGF/2010/025 DK/Odense Steel Shipyard[9]) ostajajo veljavni. Prikaz števila odpuščenih presežnih delavcev in skladnost z merili iz člena 2(a) 7. Danska je to vlogo vložila na podlagi merila za pomoč iz člena 2(a) Uredbe (ES) št. 1927/2006, ki zahteva vsaj 500 presežnih delavcev v obdobju štirih mesecev v podjetju v državi članici, vključno z delavci, ki postanejo presežni pri njihovih dobaviteljih ali proizvajalcih v poproizvodni fazi. 8. V vlogi je navedenih 509 presežnih delavcev v Odense Steel Shipyard (OSS) v referenčnem obdobju od 1. maja 2011 do 31. avgusta 2011, kot tudi dodatnih osem iz G4S (družba za varovanje, ki upravlja glavna vrata v OSS), 67 iz YIT (vzdrževanje opreme in naprav ladjedelnice in namestitev električnih sistemov na tam zgrajenih ladjah) in eden iz BM Steel Construction (specialisti, ki pomagajo pri gradnji vojaških plovil), kar je skupaj 585 presežnih delavcev iz Odense Steel Shipyard in njenih dobaviteljev. Poleg tega je bilo 396 delavcev iz teh štirih družb in Persolita (še en ponudnik storitev vzdrževanja in električnih sistemov) odpuščenih pred referenčnim obdobjem in po njem. Število vseh odpuščenih presežnih delavcev je bilo izračunano v skladu s prvo alineo drugega odstavka člena 2 Uredbe (ES) št. 1927/2006. Razlaga nepredvidene narave navedenega odpuščanja 9. Danski organi trdijo, da zaprtja ladjedelnice in posledičnega odpuščanja ni bilo mogoče predvideti. Lastniki ladjedelnice so ogromno vlagali v ladjedelnico do leta 2009; teh vlaganj ne bi bilo, če bi bilo zaprtje pričakovano. Treba je opozoriti, da je to ena največjih in najsodobnejših ladjedelnic v Evropi, ki se ponaša z rekordi, kot je izgradnja (v letih 2006–2008) največjih zabojniških ladij na svetu, Emme Maersk in njenih sedem sester v razredu E. Ladjedelnica je znana po doslednem oblikovanju in izgradnji inovativnih plovil, pri katerih je uporabljena najnovejša tehnologija za oblikovanje in opremo. Informacije o odpuščanjih in zadevnih podjetjih 10. Vloga se nanaša na skupaj 981 odpuščenih presežnih delavcev v Odense Steel Shipyard in pri štirih dobaviteljih tega podjetja. Glede na ugotovitve o izvajanju trenutnih podprtih dejavnosti v Odense Steel Shipyard, je država članica prosilka navedla, da bi približno 55 do 60 % prizadetih delavcev (po ocenah 550) želelo izkoristiti ukrepe ESPG, medtem ko bi drugi delavci sami našli novo zaposlitev ali se umaknili s trga dela. 11. Delavci, za katere je predvidena pomoč: Kategorija || Število || Odstotek Moški || 531 || 96,5 Ženske || 19 || 3,5 Državljani EU || 550 || 100,0 Državljani držav, ki niso članice EU || 0 || 0,0 Stari od 15 do 24 let || 25 || 4,5 Stari od 25 do 54 let || 431 || 78,4 Stari od 55 do 64 let || 94 || 17,1 Starejši od 64 let || 0 || 0,0 12. Med prizadetimi delavci ali delavci, za katere je predvidena pomoč, ni takih z dolgotrajnimi zdravstvenimi težavami ali invalidnostjo. 13. Razčlenitev po poklicnih kategorijah: Kategorija || Število || Odstotek Zakonodajalci, visoki uradniki in menedžerji || 4 || 0,7 Strokovnjaki || 18 || 3,3 Tehniki in drugi strokovni sodelavci || 376 || 68,4 Uradniki || 12 || 2,2 Poklici za storitve ter prodajalci v trgovinah in prodajalci na stojnicah || 66 || 12,0 Poklici za neindustrijski način dela || 4 || 0,7 Poklici za preprosta dela || 70 || 12,7 14. Danska je v skladu s členom 7 Uredbe (ES) št. 1927/2006 potrdila, da je uporabila politiko enakosti žensk in moških ter politiko nediskriminacije ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 15. Odense je tretje največje mesto Danske s skoraj 200 000 prebivalci. Mesto se nahaja na sredini otoka Funen, na katerem je skupno skoraj 500 000 prebivalcev. Funen je vzhodni del regije Južna Danska, ki ima skupaj 1 200 000 prebivalcev. Infrastruktura Funena in regije je dobro razvita, delovno aktivno prebivalstvo pa se vse pogosteje vozi na delo izven domačega kraja. V primeru delavcev Odense Steel Shipyard pa to ne more biti rešitev njihovega problema glede zaposlitve, saj je malo zaposlitvenih možnosti za delavce drugje na otoku, nikjer na Danskem pa tudi ni pomanjkanja delovne sile v kovinarskem sektorju. Zato bodo potrebna večja prizadevanja za pripravo odpuščenih delavcev na nova delovna mesta. 16. Odense ima dostop do morja po kanalu in fjordu Odense, ob katerem se v manjšem mestu Munkebo (5 500 prebivalcev) nahaja Odense Steel Shipyard. Munkebo je del mestne občine Kerteminde na severovzhodnem delu otoka Funen. 17. Leta 2008 je celotna delovna sila v Odenseju in Kertemindeju štela 109 000 ljudi. Neposredne izgube delovnih mest v ladjedelnici Odense Steel Shipyard, ki so zajete v obeh vlogah, zato pomenijo približno 2 % delovne sile. Ocenjuje se, da bodo posredne izgube delovnih mest prav tako hude kot neposredne, zato se na zaprtje ladjedelnice gleda kot na resno krizo v regionalnem gospodarstvu. Izobrazbena raven zaposlenih v Kertemindeju je pod nacionalnim povprečjem in povprečjem na otoku Funen. Leta 2008 se je dodatno usposabljalo okrog 27,3 % delavcev v Kertemindeju in 33 % na otoku Funen, nacionalno povprečje pa je bilo 34,8 %. 18. Obe mestni občini, Odense in Kerteminde, tesno sodelujeta pri tej vlogi, ki jo podpirata že od samega začetka. Pričakovani vpliv odpuščanja presežnih delavcev na stopnjo zaposlenosti na lokalni, regionalni ali državni ravni 19. Splošno stanje zaposlovanja se je na Danskem v letih 2009 in 2010 močno poslabšalo. Brezposelnost se je z rekordno nizkih 3,4 % v letu 2008 dvignila na rekordnih 7,6 % v letu 2010 (vir: Eurostat[10]). 20. Za industrijsko strukturo Kertemindeja je značilen visok delež delovnih mest v proizvodnji, zlasti v kovinarstvu. Mnoga delovna mesta v tem sektorju so že bila izgubljena v korist drugih držav z nižjimi plačami. Odpuščeni ladjedelniški delavci imajo visoko tehnično znanje, ki se težko uporabi v drugih sektorjih, tako na otoku Funen kot v celotni državi. Mnogi od njih so v ladjedelnici delali vse svoje življenje, prav tako tudi številni njihovi starši. Poleg tega se ladjedelnica zapira po fazah in skupine delavcev so odpuščene po zaključku posameznih naročil za gradnjo ladij. Odpuščeni delavci iz vala odpuščanj pred to skupino si trenutno želijo, da bi bila ustvarjena nova, njim ustrezna delovna mesta. Brez resnega preusposabljanja bodo ti delavci iz drugega vala odpuščanj še težje našli novo zaposlitev. 21. Od najave zaprtja avgusta 2009 je konzorcij lokalnih, regionalnih in nacionalnih zainteresiranih strani razpravljal o novih priložnostih rasti v regiji in oblikoval strategijo. Ta strategija zdaj dobiva obliko in vpliva na izbiro ukrepov v vlogi. Usklajeni sveženj prilagojenih storitev, ki jih je treba financirati, in razčlenitev predvidenih stroškov, vključno z dopolnjevanjem z ukrepi, financiranimi iz strukturnih skladov 22. Regija Južna Danska opredeljuje in oblikuje ukrepe, ki bi se lahko izvajali v okviru lizbonskih ciljev za doseganje močne evropske konkurenčnosti. Regionalni Forum za rast uporablja sredstva ESS in ESRR ter pomoč nacionalnega trga dela za doseganje teh dolgoročnih ciljev spodbujanja novih rastočih panog na tem območju. 23. Za pomoč takojšnjim odpuščanjem pa bodo potrebni posebni ukrepi. Ti vključujejo: izobraževanje, usposabljanje, pobude glede zaposlovanja in pomoč za podjetnike. Ciljna skupina delavcev je že visoko usposobljena, vendar za področje, katerega prihodnost ni obetavna. Zato bodo zanje predlagani ukrepi nekoliko dražji, kot bi bili v primeru drugih množičnih odpuščanj presežnih delavcev, ki so pogosto razmeroma nizko kvalificirani. – Osnovni tečaj in pojasnjevanje: ocenjuje se, da se bo za tečaj odločilo približno 55 % vseh odpuščenih delavcev, za katere je predvidena pomoč. Tečaj bo povprečno trajal štiri tedne ter bo obsegal skupinsko usposabljanje in dodatno osebno svetovanje. Cilj je delavcem pomagati pri razumevanju njihovega položaja in pridobivanju motivacije za popolno poklicno preusmeritev, pri razumevanju priložnosti, ki so na voljo v regiji, opredeljevanju njihovih kompetenc, določanju zanje zanimivih priložnosti in odločanju o nadaljnjem ukrepanju. Ta ukrep bo vključeval intenzivnejše in bolj osebno svetovanje, kot ga običajno lahko zagotovijo centri za zaposlovanje. – Poklicno usposabljanje in splošno izobraževanje: ocenjuje se, da se ga bodo udeležili vsi delavci, za katere je predvidena pomoč, ki se bodo odločali za različna področja izobraževanja in preusposabljanja. Nekateri delavci bodo morda morali utrditi svojo splošno izobrazbo, preden bodo lahko koristili različne možnosti usposabljanja. – Prva od teh možnosti bo usposabljanje na področju energetske tehnologije, ki vključuje proizvodnjo električne energije, shranjevanje energije, energetsko infrastrukturo in energetsko učinkovitost – poudarek je na zeleni energiji na teh področjih. To je novo področje usposabljanja, ki ga centri za zaposlovanje niso zagotavljali pred prvo vlogo za Odense Steel Shipyard. – Druga možnost bo usposabljanje na področju gradbeništva in urejanja krajine, za katero obstajajo velike javne zaveze, ki jih bo treba uresničiti v naslednjih letih. Tečaj bo vključeval posebno usposabljanje na področju energetsko učinkovite gradnje. To so inovativni ukrepi usposabljanja, ki temeljijo na tem, kar je na voljo na tem področju. – Tretja možnost bo usposabljanje na področju robotike, ki doživlja močno rast in na katerem je Danska mednarodno uspešna. Glavni poudarek bo na industrijski proizvodnji, učenju skozi igro in biološki pridelavi. Tega usposabljanja centri za zaposlovanje trenutno ne ponujajo, vendar bi ga lahko prevzeli, če se bo ta program obnesel. – Četrta možnost bo usposabljanje na področju tehnologije socialnih storitev (Welfare Technology), katere razvoj je že zdaj skoncentriran okrog Odenseja. Pričakuje se, da se bodo zahteve po javnih socialnih storitvah v bolnišnicah in zdravstvenih storitvah v prihodnosti povečale. Glavni poudarek bo na splošnem uvodu v tehnologijo ter praktičnem nadgrajevanju spretnosti. Tudi tega tečaja trenutno ni v ponudbi centrov za zaposlovanje, vendar bo v prihodnosti morda lahko zagotovil dobre zaposlitvene možnosti. – Peta možnost je pridobitev splošne izobrazbe, kar bi bil za mnoge odpuščene delavce lahko osnovni pogoj za udeležbo na ponujenih usposabljanjih. Ocenjuje se, da se bo četrtina celotne ciljne skupine odločila za ta ukrep, ki naj bi v povprečju trajal 22 tednov na osebo. To usposabljanje centri za zaposlovanje sicer ponujajo, vendar so trenutno preplavljeni s povpraševanjem po njem s strani brezposelnih delavcev in ne morejo vsem ustreči. – Spodbujanje mladih k visokošolskemu študiju in vztrajanju v njem: ta možnost bo mlade delavce usmerjala k vrnitvi v izobraževanje, jim zagotavljala podporo in financirala stroške usposabljanja do enega leta. Ta podpora presega tisto, kar običajno zagotavljajo centri za zaposlovanje. – Zaposlovalne pobude – usposabljanje v podjetjih: ta možnost bo odpuščenim delavcem pomagala pri prehodu v novo zaposlitev, in sicer z olajšanjem učenja in prilagajanja tako za delodajalca kot tudi za novega zaposlenega. Najpogosteje bo dodana drugim ukrepom, ki delavca pripravljajo na novo zaposlitev. V praksi bo to tečaj za nove zaposlene, ki bo trajal od enega do treh dni tedensko v obdobju šestih do desetih tednov. Novim delodajalcem bo zelo olajšal odločitev o zaposlitvi odpuščenih delavcev, saj bodo imeli pomoč za hitrejše prilagajanje na nova delovna mesta. – Pobude za ustanovitev podjetja: podjetništvo na Danskem je na nizki ravni, ki pa se viša. Še zlasti na nizki ravni je v dveh najbolj prizadetih mestnih občinah. Načrtovane delavnice bodo zadevnim delavcem pomagale razviti zamisli in ustvarjalnost, analiza zamisli jim bo pomagala pri osredotočanju na najboljše primere za nadaljnji razvoj, šesttedenski tečaj podjetništva pa bo tistim, ki se bodo odločili za to pot, omogočil osredotočenje na vodenje podjetja; manjšemu številu delavcev se bo pomagalo s svetovanjem o tem, kako razviti izdelek, in s potrebno tržno analizo. Ti novi podjetniki bodo deležni svetovanja in individualnega mentorstva (coaching) v zgodnji fazi ustanavljanja podjetja in mentorstva z več svetovanji v prvem letu. Tistim, ki bodo uspešno ustanovili podjetje, se bo pomagalo na področju trženja in odnosov z javnostmi, vključno z blagovnimi znamkami. Podjetniki, ki izpolnjujejo stroge pogoje, lahko zaprosijo za posojilo. Ocenjuje se, da bo v teh ukrepih sodelovalo približno deset prosilcev in da bo eden od njih upravičen do končne faze podpore v obliki posojila. – Danska k tem ukrepom predlaga dnevnice v višini 103 EUR na delavca za dan aktivne udeležbe v usposabljanju ali drugih ustreznih ukrepih. 24. Izdatki za izvajanje ESPG, vključeni v vlogo v skladu s členom 3 Uredbe (ES) št. 1927/2006, zajemajo pripravo, upravljanje, širjenje informacij in obveščanje javnosti ter nadzor. Vsi partnerji, ki so vključeni v ukrepe, so zavezani k obveščanju o prejeti pomoči ESPG. V okviru občine Odense je bil ustanovljen sekretariat ESPG, ki ga sofinancirata občina Kerteminde in regija Južna Danska. Ta sekretariat bo v rednem stiku z delavci ter bo vzdrževal in posodabljal zadevno spletišče[11]. Načrtuje se skupna konferenca za dva primera Odense Steel Shipyard, ki bo zaključna konferenca za prvi primer[12] in vmesna konferenca za drugo vlogo. 25. Prilagojene storitve, ki so jih predstavili danski organi, so aktivni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Danski organi skupne stroške teh storitev ocenjujejo na 9 487 675 EUR, izdatke za izvajanje ESPG pa na 443 255 EUR (kar je 4,5 % celotnega zneska). Skupni zaprošeni prispevek iz ESPG je 6 455 104 EUR (65 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Osnovni tečaj in pojasnjevanje || 550 || 1 611 || 885 906 Poklicno usposabljanje na področju energetske tehnologije || 110 || 13 423 || 1 476 510 Poklicno usposabljanje na področju gradbeništva in urejanja krajine || 85 || 5 369 || 456 376 Poklicno usposabljanje na področju robotike || 44 || 10 067 || 442 953 Poklicno usposabljanje na področju tehnologije socialnih storitev || 38 || 12 081 || 459 060 Splošno izobraževanje || 138 || 7 973 || 1 100 295 Spodbujanje mladih k visokošolskemu študiju (in vztrajanju v njem) || 110 || 6 711 || 738 255 Usposabljanje v podjetjih || 110 || 3 221 || 354 362 Spodbujanje podjetništva || 28 || 268 || 7 517 Analiza zamisli || 14 || 134 || 1 879 Tečaj podjetništva || 8 || 5 638 || 45 101 Tečaj o razvoju izdelkov || 4 || 3 758 || 15 034 Tržna analiza in študija izvedljivosti || 2 || 4 027 || 8 054 Primeri ustanavljanja podjetja || 2 || 5 638 || 11 275 Mentorstvo || 2 || 1 342 || 2 685 Oglaševanje in blagovne znamke || 2 || 4 027 || 8 054 Posojilo za ustanovitev podjetja || 1 || 26 846 || 26 846 Dnevnice (na dan) || (dni) 33 530 || 103 || 3 447 514 Vmesni seštevek prilagojenih storitev || || 9 487 675 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 0 Upravljanje || || 308 456 Širjenje informacij in obveščanje javnosti || || 67 953 Nadzor || || 66 846 Vmesni seštevek izdatkov za izvajanje ESPG || || 443 255 Skupni predvideni stroški || || 9 930 930 Prispevek iz ESPG (65 % skupnih stroškov) || || 6 455 104 * Skupni zneski se zaradi preračunavanja iz DKK in zaokroževanja ne ujemajo. 26. Danska potrjuje, da navedeni ukrepi dopolnjujejo ukrepe, financirane iz strukturnih skladov, in da bo vsakršno dvojno financiranje preprečeno. 27. Nekdanji delodajalec, Odense Steel Shipyard, je jeseni 2010 organiziral zaposlitveni sejem, na katerem so bile na voljo informacije o zaposlitvenih priložnostih in dejavnostih, financiranih iz ESPG. Usposobljenim delavcem je bilo ponujenih več delovnih mest v Trondheimu in drugih krajih na Norveškem. Datum začetka ali predvidenega začetka izvajanja prilagojenih storitev za prizadete delavce 28. Danska je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 31. oktobra 2011. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 29. Regija Južna Danska ter mestni občini Odense in Kerteminde so skupaj pripravile vlogo. Pri tem so sodelovali številni socialni partnerji, strokovna združenja, sindikati in izobraževalne ustanove. Organizirana so bila skupna srečanja, na katerih so razpravljali o podrobnih strategijah za rast in posameznih ukrepih v prehodnem načrtu ter jih oblikovali. 30. Danski organi so potrdili, da so ukrepi v skladu z zahtevami nacionalne zakonodaje in zakonodaje EU o kolektivnem odpuščanju. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 31. Glede meril iz člena 6 Uredbe (ES) št. 1927/2006 so danski organi v vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · dokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 32. Danska je Komisijo uradno obvestila, da bodo finančni prispevek upravljali in nadzorovali isti organi, ki upravljajo in nadzorujejo Evropski socialni sklad, katerega organ upravljanja je prav tako danski organ za podjetništvo in gradbeništvo. Eden od oddelkov tega organa bo prevzel vlogo organa za potrjevanje. Organ za revizijo bo Controllerfunction EU v danskem organu za podjetništvo in gradbeništvo. Financiranje 33. Na podlagi vloge Danske je predlagani prispevek iz ESPG za usklajeni sveženj prilagojenih storitev 6 455 104 EUR, kar je 65 % skupnih stroškov. Dodelitev sredstev iz Sklada, ki jo predlaga Komisija, temelji na informacijah, ki jih je predložila Danska. 34. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem navedenem znesku, ki se dodeli v okviru razdelka 1a finančnega okvira. 35. Po dodelitvi predlaganega zneska finančnega prispevka bo za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG, v skladu s členom 12(6) Uredbe (ES) št. 1927/2006. 36. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uraden tristranski sestanek. 37. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2012 v skladu s točko 28 Medinstitucionalnega sporazuma z dne 17. maja 2006. Vir odobritev plačil 38. Proračun za leto 2012 vključuje odobritve plačil v višini 50 000 000 EUR za proračunsko postavko 04.0501 „Evropski sklad za prilagoditev globalizaciji (ESPG)“; ta proračunska postavka bo uporabljena za kritje zneska 6 455 104 EUR za potrebe te vloge. Predlog SKLEP EVROPSKEGA PARLAMENTA IN SVETA o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/008 DK/Odense Steel Shipyard, Danska) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[13] in zlasti točke 28 Sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[14] in zlasti člena 12(3) Uredbe, ob upoštevanju predloga Komisije[15], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Področje uporabe ESPG je bilo za vloge, vložene med 1. majem 2009 in 30. decembrom 2011, razširjeno, da bi vključili pomoč za delavce, ki so bili odpuščeni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR. (4) Danska je 28. oktobra 2011 vložila vlogo za uporabo sredstev ESPG v zvezi s presežnimi delavci v podjetju Odense Steel Shipyard, do 8. marca 2012 pa jo je dopolnila z dodatnimi informacijami. Navedena vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga zagotovitev zneska v višini 6 455 104 EUR. (5) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Danska – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi vsota 6 455 104 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] V skladu s tretjim odstavkom člena 3 Uredbe (ES) št. 1927/2006. [4] Kompenzirana bruto tonaža (Compensated Gross Tonnage – CGT) je kazalnik količine dela, ki je potrebno za izgradnjo zadevne ladje, in je izračunana z množenjem tonaže ladje s količnikom, ki je določen glede na vrsto in velikost določene ladje (http://en.wikipedia.org/wiki/Compensated_gross_tonnage). [5] http://www.cesa.eu/presentation/publication/CESA_AR_2010_2011/pdf/CESA%20AR%202010-2011.pdf. [6] COM(2011) 251 final. [7] COM(2010) 451 final. [8] COM(2010) 631 final. [9] COM(2011) 251 final. [10] http://appsso.eurostat.ec.europa.eu/nui/submitViewTableAction.do?dvsc=9. [11] www.odense.dk/lindoglobaliseringsfonden. [12] ESPG/2010/025 DK/Odense Steel Shipyard. [13] UL C 139, 14.6.2006, str. 1. [14] UL L 406, 30.12.2006, str. 1. [15] UL C […], […], str. […].